
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/22-003/1150
URBROJ: 251-13-11-16-22-3
Zagreb, 6. lipnja 2022.



Z A P I S N I K
s  14. sjednice Vijeća Mjesnog odbora Pongračevo, održane 6. lipnja 2022. u 17.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Marijana Horvat, Vedran Đidara, Mila Vlajo
Odsutni članovi Vijeća: Oto Čaleta, Bruno Orešković
Predsjednica Vijeća Mjesnog odbora Pongračevo, Lana Belinić, otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 13. sjednice. 

Predsjednica daje na glasovanje zapisnik s 13. sjednice koji je  prihvaćen JEDNOGLASNO.

Predsjednica predlaže sljedeći 

                                                                       DNEVNI RED

1. Aktualnosti u Mjesnom odboru Pongračevo
2. Pitanja, prijedlozi i obavijesti

koji je prihvaćen  JEDNOGLASNO
Ad 1. Aktualnosti u Mjesnom odboru Pongračevo 
Predsjednica informira prisutne o aktualnim događajima na području Mjesnog odbora Pongračevo u proteklih mjesec dana.

· Zaprimljen je dopis od 03. lipnja 2022. godine od Gradskog ureda za mjesnu samoupravu, civilnu zaštitu i sigurnost s predmetom Promjena statuta Grada Zagreba u kojem se obavještava članove vijeća o pomicanju rokova za slanje Plana malih komunalnih akcija mjesnih odbora. Shodno tome rok za donošenje prioriteta za planove komunalnih aktivnosti je početak srpnja, te je sjednica dogovorena za 04.07.2022. godine
· Članovi vijeća su bili pozvani na nekoliko komisijskih očevida za premještanje  spremnika za otpad te su se na iste odazvali
· Primljeno je nekoliko upita građana vezano uz već donesene zaključke
· Poslana je molba za sanacijom vodovodnih škrinjica na lokacijama:
· Puljska 1, pokraj skretanja za Barilovićku ulicu na nogostupu

· Križanje Ozaljska, Puljska, Vitezićeva, po sredini križanja na cesti

· u Labinskoj ulici izmedu Lošinjske ulice 33 i Fallerovog šetališta 39 na skretanju prema Labinskoj

· Najavljena prezentacija o „pumptrackovima“ nije održana jer gospođi Ivi Barun nije odgovarao termin dolaska

Ad. 2. Pitanja, prijedlozi i obavijesti
Član Vijeća Vedran Đidara obavještava ostale članove vijeća o događaju „Pongračevo se budi“ i o provedenoj organizaciji.

Članovi vijeća komentiraju kako vlaga na zidu prostorije još nije sanirana, te kako se širi.

Budući da nema više pitanja, predsjednica Vijeća Mjesnog odbora zaključuje sjednicu.

Sjednica je završila u 18.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                      Lana Belinić, v. r.
